

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 021-05/13-01/08

UR.BROJ: 2186/10-13-04

Vidovec, 26.11.2013.

**Z A P I S N I K**

**sa 05. sjednice Općinskog vijeća Općine Vidovec, održane dana 26. studenog 2013. godine, ( utorak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 5. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog, djelatnice Jedinstvenog upravnog odjela Općine Vidovec, te prisutne predstavnike medija kojima se zahvalio na odazivu.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 14 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Nadica Cafuk, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Damir Hosni, Srećko Županić, Nikola Pozder, Krunoslav Puček

**SJEDNICI NISU PRISUSTVOVALI ČLANOVI OPĆINSKOG VIJEĆA** : Ivan Kušćar

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, viša stručna suradnica za financije i računovodstvo Mateja Novak i tajnica Andreja Peharda.

**USVAJANJE ZAPISNIKA SA PRETHODNE 04. SJEDNICE OPĆINSKOG VIJEĆA OPĆINE VIDOVEC održane dana 28. listopada 2013. godine.**

Predsjednik Vijeća Zdravko Pizek zamolio je članove Vijeća da ukoliko imaju primjedbu u vezi zapisnika da iznesu.

Član Vijeća Damir Hosni iznio je :

„Zapisnik je ovaj put korektan, čak je pisan i narječjem tako da je prepoznatljivo čije je kaj, tako da je i sam sadržaj prihvatljiv“.

Načelnik Bruno Hranić iznio je :

“Samo bi pojasnio da ste zaprimili zapisnik onako kako se nebi trebao pisati, kako se ne piše po Poslovniku o radu Općinskog vijeća Općine Vidovec obzirom da je Poslovnikom uređeno da se zapisnik piše u skraćenom obliku.

S tog razloga predlažem Općinskom vijeću Općine Vidovec da potvrdi Poslovnik da se zapisnik piše ne prepričavanjem nego onako kako je to određeno Poslovnikom znači da se zapisnik piše u skraćenom obliku“.

Predsjednik Vijeća Zdravko Pizek dao je na glasovanje prijedlog načelnika Brune Hranić odnosno potvrđivanje Poslovnika u dijelu koji se odnosi na pisanje zapisnika, da se zapisnik piše u skraćenom obliku.

Tko je za : 9 članova Vijeća

Tko je protiv : 3 članova Vijeća

Ima li suzdržanih : 2 člana Vijeća

**Predsjednik Vijeća Zdravko Pizek konstatirao je da ja prijedlog o pisanju zapisnika usvojen sa 9 glasova od 14 prisutnih članova Vijeća.**

U kraćoj raspravi, o mogućnosti naknadnog uvrštenja bitnog ali sažetog dijela proizašlog iz izlaganja članova Vijeća u zapisnik, sudjelovali su članovi Vijeća : Damir Hosni i Nadica Cafuk te načelnik Bruno Hranić i predsjednik Zdravko Pizek koji su dali dodatna pojašnjenja da će isto biti moguće naknadno uvrstiti u zapisnik na način kako je to uređeno Poslovnikom.

Pristupilo se usvajanju zapisnika sa 4. sjednice Općinskog vijeća Općine Vidovec.

Tko je za : 13 članova Vijeća

Tko je protiv : 0

Ima li suzdržanih : 1 član Vijeća

**Predsjednik Vijeća Zdravko Pizek konstatirao je, da je zapisnik sa 04. sjednice Općinskog vijeća Općine Vidovec prihvaćen, sa 13 glasova od 14 prisutnih članova Vijeća.**

**UTVRĐIVANJE DNEVNOG REDA ZA 05. SJEDNICU OPĆINSKOG VIJEĆA OPĆINE VIDOVEC**

**Predsjednik Vijeća Zdravko Pizek predložio je sljedeći :**

**D N E V N I R E D**

1. Prijedlog 1. Izmjene i dopune Proračuna Općine Vidovec za 2013. godinu,
2. Prijedlog 1. Izmjene i dopune Plana razvojnih programa (investicija i kapitalnih pomoći) za razdoblje od 2013. do 2015. godine,
3. Prijedlog 1. Izmjena i dopuna godišnjeg programa održavanja komunalne infrastrukture na području općine Vidovec za 2013. godinu,
4. Prijedlog 1. Izmjena i dopuna Programa gradnje objekata i uređaja komunalne infrastrukture na području općine Vidovec za 2013. godinu,
5. Prijedlog 1. Izmjena i dopuna Programa javnih potreba u društvenim djelatnostima Općine Vidovec za 2013. godinu,
6. Prijedlog Proračuna Općine Vidovec za 2014. godinu i Projekcije za 2015. i 2016. godinu,
7. Prijedlog Plana razvojnih programa Općine Vidovec za razdoblje od 2014. do 2016. godine,
8. Prijedlog Odluke o izvršavanju Proračuna Općine Vidovec za 2014. godinu,
9. Prijedlog Godišnjeg programa održavanja komunalne infrastrukture na području općine Vidovec za 2014. godinu,
10. Prijedlog programa gradnje objekata i uređaja komunalne infrastrukture na području općine Vidovec za 2014. godinu,
11. Prijedlog programa javnih potreba u društvenim djelatnostima Općine Vidovec za 2014. godinu,
12. Prijedlog 1. Izmjene i dopune financijskog plana Dječjeg vrtića „Škrinjica“ za razdoblje od 01.01.2013. do 31.12.2013.,
13. Prijedlog financijskog plana Dječjeg vrtića „Škrinjica“ za 2014. godinu s Projekcijama

za 2015. i 2016. godinu,

1. Prijedlog ekonomske cijene po djetetu izračunate na bazi 50-ero djece za 2014. godinu,
2. Izvješće o prihodima i rashodima Manifestacije „Zeljarijade“ za 2013. godinu,
3. Razno.

Predsjednik Vijeća Zdravko Pizek upitao ja članove Vijeća da li imaju dopunu na predloženi dnevni red, te kako dopune nije bilo, odmah se pristupilo usvajanju predloženog dnevnog reda za 5. sjednicu Općinskog vijeća Općine Vidovec.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je dnevni red za današnju sjednicu usvojeni jednoglasno, 14 glasova od 14 prisutnih članova Vijeća.**

**Točka 1.**

**Prijedlog 1. Izmjene i dopune Proračuna Općine Vidovec za 2013. godinu**

Kratko uvodno izlaganje u vezi prijedloga 1. Izmjena i dopuna Proračuna Općine Vidovec za 2013. godinu, koji su uz poziv u pismenom obliku zaprimili svi članovi Vijeća, podnio je načelnik Bruno Hranić.

Osvrt na prijedlog 1. Izmjene i dopune Proračuna iznijela je članica Vijeća Nadica Cafuk, nakon čega je načelnik Bruno Hranić podnio odgovore na postavljena pitanja.

Pristupilo se glasovanju o prijedlogu 1. Izmjena i dopuna Proračuna Općine Vidovec za 2013. godinu.

Tko je za : 9 članova Vijeća

Tko je protiv : 5 članova Vijeća

Ima li suzdržanih : 0

**Predsjednik Vijeća Zdravko Pizek konstatirao je da su 1. Izmjene i dopune Proračuna Općine Vidovec za 2013. godinu usvojene sa 9 glasova od 14 prisutnih članova Vijeća.**

**Točka 2.**

**Prijedlog 1. Izmjene i dopune Plana razvojnih programa**

**(investicija i kapitalnih pomoći)**

**za razdoblje od 2013. do 2015. godine**

Načelnik Bruno Hranić predložio je da se objedine točke dnevnog reda od Točke 2. do Točke 5. obzirom da se radi o prijedlozima o izmjenama i dopunama programa koji su vezani uz izmjene i dopune Proračuna Općine Vidovec za 2013. godinu, te da se o navedenim točkama otvori rasprava, a onda i glasa u kompletu.

Predsjednik Vijeća Zdravko Pizek stavio je na glasovanje prijedlog načelnika Brune Hranić da se objedine točke dnevnog reda od Točke 2. do Točke 5.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je prijedlog usvojen jednoglasno te otvorio raspravu.**

U raspravi sudjelovala je članica Vijeća Nadica Cafuk.

Predsjednik Vijeća Zdravko Pizek stavio je na glasovanje : \* Točku 2. Prijedlog 1. Izmjene i dopune Plana razvojnih programa (investicija i kapitalnih pomoći) za razdoblje od 2013. do 2015. godine, \*Točku 3. Prijedlog 1. Izmjena i dopuna godišnjeg programa održavanja komunalne infrastrukture na području općine Vidovec za 2013. godinu, \*Točku 4. Prijedlog 1. Izmjena i dopuna Programa gradnje objekata i uređaja komunalne infrastrukture na području općine Vidovec za 2013. godinu i \*Točku 5. Prijedlog 1. Izmjena i dopuna Programa javnih potreba u društvenim djelatnostima Općine Vidovec za 2013. godinu.

Tko je za : 9 članova Vijeća

Tko je protiv : 5 članova Vijeća

Ima li suzdržanih : 0

**Predsjednik Vijeća Zdravko Pizek konstatirao je da su prihvaćene :** \***1. Izmjene i dopune Plana razvojnih programa (investicija i kapitalnih pomoći) za razdoblje od 2013. do 2015. godine, \* 1.Izmjene i dopune godišnjeg programa održavanja komunalne infrastrukture na području općine Vidovec za 2013. godinu, \*1. Izmjene i dopune Programa gradnje objekata i uređaja komunalne infrastrukture na području općine Vidovec za 2013. godinu i \*1. Izmjene i dopune Programa javnih potreba u društvenim djelatnostima Općine Vidovec za 2013. godinu, sa 9 glasova od 14 prisutnih članova Vijeća.**

**Točka 6.**

**Prijedlog Proračuna Općine Vidovec**

**za 2014. godinu i**

**Projekcije za 2015. i 2016. godinu**

Predsjednik Vijeća Zdravko Pizek napomenuo je da su svi članovi Vijeća zaprimili potreban materijal za ovu točku te otvorio raspravu.

Načelnik Bruno Hranić napomenuo je da je prijedlog proračuna upućen svim članovima Vijeća sukladno svim zakonskim rokovima, a zatim podnio prijedlog Proračuna Općine Vidovec za 2014. godinu te u detalje pojasnio pojedina konta.

Na kraju izlaganja načelnik Bruno Hranić iznio je :

„Jedinu primjedbu koju imam odnosi se na članak 4. gdje je napisano da Proračun i Projekcije stupaju na snagu danom donošenja, pa predlažem da se izvrši izmjena jer bi trebalo stajati da Proračun i Projekcije stupaju na snagu osam dana od dana objave, te isti ispravak predlažem izvršiti u prethodno usvojenim izmjenama i dopunama Proračuna i Programa obzirom da je zakonom propisano da akti stupaju na snagu osmi dan od dana objave u Službenom glasilu Varaždinske županije. Predlažem da se izvrši taj ispravak“.

U raspravi oko predloženog Proračuna Općine Vidovec za 2014. godinu sudjelovali su članovi Vijeća : Damir Hosni, Marijo Serini, Nikola Pozder.

Članica Vijeća Nadica Cafuk nakon svog kratkog izlaganja naznanila je da je Klub oporbenih vijećnika Općinskog vijeća Općine Vidovec podnio amandmane na prijedlog Proračuna Općine Vidovec za 2014. godinu i zatražila da idu na glasovanje.

Načelnik Bruno Hranić podnio je dodatna pojašnjenja na pitanja koja su proizašla iz izlaganja članova Vijeća.

Član Vijeća Dubravko Zavrtnik iznio je amandman:

„Kao nezavisni vijećnik, prema članku 39. Statuta Općine Vidovec i članku 49. Poslovnika o radu Općinskog vijeća Općine Vidovec, predlažem slijedeći amandman na Vaš prijedlog Proračuna Općine Vidovec za 2014. godinu :

\*Konto 633 pomoći iz proračuna 1 008 000,00 predlažem da se poveća za 115 000,00 kn te sveukupno iznosi 1 123 000,00 kn.

\*zatim konto 352313 subvencije poljoprivrednicima potpore poljoprivrednicima 80.000,00 kn predlažem da se prebaci na konto 323218 za uređenje Barutane,

\*dakle konto 323218 gdje piše uređenje Barutane predlažem da se preimenuje u gospodarsku zonu, da se sredstva koja sam predložio da se povećaju za 115 000,00 kn pribroje i ovih 80 000,00 kn te pribroji i 5 000,00 kn, pa bi onda ovaj konto 323218 prema mojem prijedlogu gospodarska zona iznosio 200 000,00 kn i predlažem da se napomene da bi to bilo za uređenje i otkup zemljišta za gospodarsku zonu za komunalno opremanje iste“.

Načelnik Bruno Hranić očitovao se o podnijetom amandmanu člana Vijeća Dubravka Zavrtnik te se složio sa prijedlogom da se ta sredstva preusmjere za komunalno opremanje poslovne zone.

Viša stručna suradnica za financije i računovodstvo Mateja Novak objasnila je postupak otvaranja novog konta, iznijela je :

„U tom slučaju ako bi dobivali ta sredstva iz Fondova EU, planom je predviđen konto Tekuće pomoći od institucija i tijela Europske unije 63231 pa moramo konto koji smo predvidjeti Proračunom 63231 - Tekuće pomoći od institucija i tijela EU – Mjera 1.1. zamijeniti kontom 632311 – Tekuće pomoći od institucija i tijela EU – Mjera 1.1. i otvoriti novi konto 632312 – Tekuće pomoći od institucija i tijela EU – za opremanje poslovnih zona“.

Predsjednik Vijeća Zdravko Pizek stavio je na glasovanje amandmane na prijedlog Proračuna Općine Vidovec za 2014. godinu podnijete od strane Kluba oporbenih vijećnika Općinskog vijeća Općine Vidovec u potpisu članovi Vijeća Nadica Cafuk, Damir Hosni, Ivan Kušćar, Nikola Pozder, Srećko Županić i Krunoslav Puček redom kako su podnijeti u pismeno obliku :

RAZDJEL 02- JEDINSTVENI UPRAVNI ODJEL

Predlažemo smanjiti stavku

Konto 31 rashodi za zaposlene, smanjiti na planirane u 2013. (951.500,00) 785.330,00

Predlažemo brisati stavku

Konto 3212 naknada za prijevoz, rad na terenu i odvojeni život (59.000,00) 0,00

Predlažemo smanjiti stavku

Konto 329997 011 ostali nespomenuti rashodi poslovanja-promocija Općine Vidovec (15.000,00) 5.000,00

Tko je za : 5 članova Vijeća

Tko je protiv : 8 članova Vijeća

Ima li suzdržanih : 1 član Vijeća

**Predsjednik Vijeća Zdravko Pizek konstatirao je da amandman nije usvojeni.**

RAZDJEL 03 – KOMUNALNE DJELATNOSTI I DJELATNOSTI UREĐENJA PROSTORA

003A006-održavanje lokalnih cesta

Predlažemo smanjiti stavku na visinu utrošenih sredstava u 2013. (700.000,00 ) 530.000,00

Tko je za : 5 članova Vijeća

Tko je protiv : 8 članova Vijeća

Ima li suzdržanih : 1 član Vijeća

**Predsjednik Vijeća Zdravko Pizek konstatirao je da amandman nije usvojeni.**

RAZDJEL 04 – PROSVJETA

Predlažemo povećati stavku

Konto 42123 051 Izgradnja dječjeg vrtića u Vidovcu 1.363.252,00

Tko je za : 5 članova Vijeća

Tko je protiv : 8 članova Vijeća

Ima li suzdržanih : 1 član Vijeća

**Predsjednik Vijeća Zdravko Pizek konstatirao je da amandman nije usvojeni.**

RAZDJEL 05 – OSTALI KORISNICI

Predlažemo brisati stavku

Konto 323911 011 Grafičke usluge – tiskanje „Vidovečkog lista“ (12.000,00) 0,00

Predlažemo brisati stavku

Konto 3811913 011 Zeljarijada 2013. – prijenos donacija 2013. (30.000,00) 0,00

Predlažemo brisati stavku

Konto 381145 011 Tekuće donacije – Udruga hrvatskih branitelja (30.000,00) 0,00

Predlažemo objediniti stavke (jer tako nalaže Zakon o sportu)

Konto 381151 011 Tekuće donacije u novcu – zajednica sportskih udruga i

Konto 381153 011 Tekuće donacije u novcu – rukometni klub Vidovec u zajednički

Konto 381151 011 Tekuće donacije u novcu – zajednica sportskih udruga 150.000,00

Predlažemo brisati stavku

Konto 381919 011 Tekuće donacije – stomatološka ambulanta Vidovec i Nedeljanec – donacija za zdravstvenu zaštitu (10.000,00) 0,00

Predlažemo povećati stavku

Konto 37215 011 Stipendije i školarine (68.000,00) 100.000,00

Predlažemo povećati stavku

Konto 323218 011 Uređenje Barutane (5.000,00) 15.000,00

Tko je za : 5 članova Vijeća

Tko je protiv : 8 članova Vijeća

Ima li suzdržanih : 1 član Vijeća

**Predsjednik Vijeća Zdravko Pizek konstatirao je da amandman nije usvojeni.**

Načelnik Bruno Hranić nadovezao se te upozorio da se čita Poslovnik jer prema Poslovniku o radu Općinskog vijeća Općine Vidovec se ne mogu formirati klubovi i da se ubuduće nebi tako podnosili amandmani.

Nakon toga, predsjednik Vijeća Zdravko Pizek stavio je na glasovanje amandman nezavisnog člana vijeća Dubravka Zavrtnik, uz obrazloženje stručne suradnice Mateje Novak na koji način se može amandman prihvatiti, a da bi mogao biti proračunski ispravan.

Tko je za : 9 članova Vijeća

Tko je protiv : 1 član Vijeća

Ima li suzdržanih : 4 člana Vijeća

**Predsjednik Vijeća Zdravko Pizek konstatirao je da je amandman člana Vijeća Dubravka Zavrtnik usvojen sa 9 glasova od 14 prisutnih članova Vijeća.**

Nakon toga, pristupilo se usvajanju prijedloga Proračuna Općine Vidovec za 2014. godinu uz usvojeni amandman člana Vijeća Dubravka Zavrtnik, zatim ispravak u članku 4. Proračuna i Projekciju Proračuna za 2015. i 2016. godinu.

**Predsjednik Vijeća Zdravko Pizek najprije je upitao članove Vijeća tko je za ispravak članka 4. – znači da se stavi da stupaju na snagu osam dana od dana objave, jednoglasno je usvojeni prijedlog za izmjenu članka 4. Proračuna i Projekcija.**

Zatim se pristupilo glasovanju o prijedlogu Proračuna Općine Vidovec za 2014. godinu uz usvojeni amandman i projekciju Proračuna za 2015. i 2016. godinu.

Tko je za : 9 članova Vijeća

Tko je protiv : 5 članova Vijeća

Ima li suzdržanih : 0

**Predsjednik Vijeća Zdravko Pizek konstatirao je da je usvojeni Proračun Općine Vidovec za 2014. godinu uz Projekcije Proračuna za 2015. i 2016. godinu, sa 9 glasova od 14 prisutnih članova Vijeća.**

**Točka 7.**

**Prijedlog Plana razvojnih programa**

**Općine Vidovec za razdoblje od 2014. do 2016. godine**

Načelnik Bruno Hranić predložio je da se točke dnevnog reda od Toče 7. do Točke 11. objedine obzirom da se odnose na Planove i Programe vezane uz Proračun, nakon čega su članovi Vijeća **jednoglasno prihvatili prijedlog spajanja navedenih točaka**.

Predsjednik Vijeća Zdravko Pizek otvorio je raspravu po navedenim točkama dnevnog reda, te budući nije bilo rasprave Točke od 7. do 11., stavljene su u kompletu na glasovanje.

Tko je za : 9 članova Vijeća

Tko je protiv : 5 članova Vijeća

Ima li suzdržanih : 0

**Predsjednik Vijeća Zdravko Pizek konstatirao je da su : \* Plan razvojnih programa Općine Vidovec za razdoblje od 2014. do 2016. godine, \* Odluka o izvršavanju Proračuna Općine Vidovec za 2014. godinu, \* Godišnji program održavanja komunalne infrastrukture na području općine Vidovec za 2014. godinu, \* Program gradnje objekata i uređaja komunalne infrastrukture na području općine Vidovec za 2014. godinu te Program javnih potreba u društvenim djelatnostima Općine Vidovec za 2014. godinu usvojeni sa 9 glasova od 14 prisutnih članova Vijeća.**

**Točka 12.**

**Prijedlog 1. Izmjene i dopune financijskog plana**

**Dječjeg vrtića „Škrinjica“**

**za razdoblje od 01.01.2013. do 31.12.2013. godine**

Predsjednik Vijeća Zdravko Pizek otvorio je raspravu.

Načelnik Bruno Hranić ukratko je pojasnio 1. Izmjene i dopune financijskog plana Dječjeg vrtića „Škirnjica“, uz napomenu da ukoliko ima dodatnih pitanja da će obrazložiti.

Pitanja nije bilo pa je predsjednik Vijeća Zdravko Pizek 1. Izmjene i dopune financijskog plana Dječjeg vrtića „Škrinjica“ za razdoblje od 01.01.2013. do 31.12.2013. godine stavio na glasovanje.

Tko je za : 12 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Vijeća Zdravko Pizek konstatirao je da su 1. Izmjene i dopune financijskog plana Dječjeg vrtića „Škrinjica“ za razdoblje od 01.01.2013. do 31.12.2013. godine jednoglasno usvojene sa 12 glasova od 14 prisutnih članova Vijeća.**

**Točka 13.**

**Prijedlog Financijskog plana**

**Dječjeg vrtića „Škrinjica“ za 2014. godinu**

**s Projekcijama za 2015. i 2016. godinu**

Pitanja i prijedloga nije bilo te je predsjednik Vijeća Zdravko Pizek prijedlog Financijskog plana Dječjeg vrtića „Škrinjica“ za 2014. godinu s Projekcijama za 2015. i 2016. godinu stavio na glasovanje.

Tko je za : 12 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Vijeća Zdravko Pizek konstatirao je da je Financijski plan Dječjeg vrtića „Škrinjica“ za 2014. godinu s Projekcijama za 2015. i 2016. godinu usvojeni sa 12 glasova od 14 prisutnih članova Vijeća.**

**Točka 14.**

**Prijedlog ekonomske cijene**

**po djetetu izračunate na bazi 50-ero djece**

**za 2014. godinu**

Predsjednik Vijeća Zdravko Pizek otvorio je raspravu o prijedlogu ekonomske cijene po djetetu izračunate na bazi 50-ero djece za 2014. godinu.

Načelnik Bruno Hranić obrazložio je sve elemente koji su se koristili kod izračuna ekonomske cijene koja je predložena u iznosu od 1.200,00 kuna za 2014. godinu.

Pristupilo se glasovanju o prijedlogu ekonomske cijene po djetetu.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je jednoglasno usvojena ekonomska cijena po djetetu izračunata na bazi 50-ero djece za 2014. godinu, sa 14 glasova od 14 prisutnih članova Vijeća.**

**Točka 15.**

**Izvješće o prihodima i rashodima**

**manifestacije „Zeljarijade“ za 2013. godinu**

Načelnik Bruno Hranić spomenuo je da je zatraženo Izvješće o manifestaciji „Zeljarijadi 2013.“ dostavljeno od Kulturno umjetničkog društva Vidovec i iskazano u prihodima i rashodima. Nastavno na zauzeti stav na prethodnoj sjednici Vijeća predložio je da se ponovno zatraži izvješće razrađeno u detalje.

Osvrt na izvješće iznijela je članica Vijeća Nadica Cafuk.

Predsjednik Vijeća stavio je na glasovanje izvješće KUD-a te upitao članove Vijeća tko je za takvo izvješće ili ćemo zatražiti konkretnije i kvalitetnije izvješće. Tko je za takvo izvješće ?

Tko je za : 2 člana Vijeća

Tko je protiv : 11 članova Vijeća

Ima li suzdržanih : 1 član Vijeća

**Predsjednik Vijeća Zdravko Pizek konstatirao je da Izvješće nije usvojeno te da treba biti upotpunjeno i takvo ponovno dostavljeno Općinskom vijeću.**

**Točka 16. Razno.**

Načelnik Bruno Hranić nadovezao se na svoje izlaganje kod prve točke što je već i spomenuo, da se izjasne vijećnici, s obzirom da se potkrala greška kod štampanja, gdje je potrebno isto prilagoditi stupanje na snagu izmjena i dopuna proračuna, znači osam dana od dana objave, što je jednoglasno prihvaćeno.

NADICA CAFUK – „Imam jedno pitanje, u petom mjesecu su neki aktivisti ili neznam tko, neki mladi dečki obilazili kuće zbog nekih izmještanja električnih instalacija. Neznam dali znate nešto o tome, čak su provjeravali gdje su sat brojila da bi išle instalacije podzemno, no međutim to je sad sve stalo. Da li imate kakvu informaciju i o čemu se radi.

I sad kad ide nova trafostanica da li idu svi novi stupovi kompletno Domitrovec-Budislavec, jer evo konkretno pred mojom kućom nalazi se jedan razvodni stup koji je stvarno dotrajali i po ovom vremenu postoji opasnost da se sruši“.

Odgovor je podnio načelnik Bruno Hranić – „O izmještanju instalacija nismo obaviješteni nismo upoznati, znamo da ide nova trafostanica u Budislavcu, da će ići podzemni kablovi, novi priključci na sve kuće, dali smo suglasnost odnosno dogovorili sa Elektrom te projekte i lokacijske dozvole su napravljene, ovih dana će se postaviti kućice u Domitrovcu i Budislavcu, krenuti će se sa iskolčivanjem da se vide gdje budu postavljeni betonski stupovi, obavijestili su nas da ide nova rasvjeta, izmjestili smo dječje igralište u Domitrovcu, da mogu postaviti kućicu. O dotrajalosti stupa ćemo obavijestiti Elektru da saniraju.

NADICA CAFUK – „Može i drugo pitanje, sad je već zima pa više nije toliko aktualno, no međutim kroz ljeto imamo ta dječja igrališta, postavljene su te spravice za igru djece, no nažalost dešavaju se stvari koje poslije onda predstavljaju opasnost da uopće ta djeca dođu se igrati na ta naša igrališta. Ja bi apelirala da se malo više o tome vodi računa da se ne razbija“.

Odgovor je podnio načelnik Bruno Hranić u kojem stoji – „Dječja igrališta redovito kontroliramo i u suradnji sa Panex-mixom – trgovinom kod koje smo nabavili igrala, godišnje dolaze da iskontroliraju da li je sve prešrafano da ne dođe do ozljeda, dosta se opominju mladi i ima razumijevanja i treba zajednički na tome paziti radi se o našoj imovini. Ako se nešto uoči može se nazvati u Općinu i nekoga ćemo poslati da se očisti“.

DAMIR HOSNI – „Ja bi apelirao da se pokuša riješiti to pitanje oborinskih voda, koje tamo u onom području gdje živimo i Hrvoje i ja zadaje velike probleme svim ljudima, sad biste trebali vidjeti pogotovo ovih dana kada je puno vode palo, ta voda je zarobljena, ona nema kamo i nikada nitko još nije napravio kvalitetno snimanje tog terena toga što se tamo dešava, treba struka odraditi svoje, a potok Tuža je jako blizu, pa da se tu nebi nešto dogodilo, apeliram da se snimi teren, sigurno se da iznaći rješenja, ali i struka mora odraditi svoje“.

Odgovor je podnio načelnik Bruno Hranić - „Jedan dio smo mi niže od Vas dolje rješavali sa Hrvatskim vodama, nažalost Hrvatske vode nemaju novaca, a i mi isto tako, napravljen je neki prijedlog Plana sanacije svih kanala i mogu reći da su jedan dio Hrvatske vode odradile što se tiče općine Vidovec.

Jedan veliki dio smo isto tako i mi odradili, što se tiče naselja Tužno, pogotovo što se tiče tih kanala koji su u našoj nadležnosti. Budemo izašli na teren i taj problem riješili, ali ne vjerujem da tako brzo bude riješen zbog toga jer veliki problem imamo s podzemnim vodama i zbog toga kod većih oborina imamo problem s poplavama. Imamo određeno rješenje s Hrvatskim vodama i čim vremenske prilike dozvole rješavat će se i reguliranje pružnog kanala i potoka Tuža, pogotovo onog dijela od mosta do veterinarske stanice“.

DUBRAVKO ZAVRTNIK – „Imam pitanje za gospodina Pučeka, vijećnika SDP-a. Da li imaš ti kakve veze sa člankom 23. Poslovnika o radu Općinskog vijeća Općine Vidovec. Pošto sad nemaš Poslovnika, ja te molim da mi to odgovoriš za sljedeću sjednicu“.

KRUNOSLAV PUČEK – „pitanje u vezi tog kanala koji ide iza pruge desno gore“.

U odgovoru načelnika Brune Hranić stoji – „Da je i taj pružni kanal prioritet, ali da je problem jer treba preusmjeriti vodu kanala u pružni kanal jer je sada direktno usmjeren na Plitvicu.

NIKOLA POZDER – „Što se tiče nasipa rijeke Plitvice, da li je postignut kakvi dogovor s Hrvatskim vodama ili se radi na tome da se riješi problem u Zamlači, jer su nasipi krivo napravljeni, prema polju su nasipi podignuti, a prema naselju su nasipi spušteni i baš na dijelu Zamlače kod mosta, s jedne i druge strane imamo stalno izlijevanje Plitvice koja ide direktno unutra u selo“.

U odgovoru načelnika Brune Hranić stoji - „Održani je sastanak sa Hrvatskim vodama i ima nekoliko takvih kritičnih mjesta na toku rijeke Plitvice, upućen je dopis Hrvatskim vodama i odgovoreno je da nastavljaju sa Planom sljedeće godine“

DAMIR HOSNI – „Što je sa uvođenje aktualnog sata, ja sam već predlagao“.

Načelnik Bruno Hranić odgovorio je - „ Da aktualnog sata nema u Poslovniku koji predviđa rad Vijeća i uvođenje aktualnog sata i osnivanje Kluba vijećnika možete zatražiti izmjenama i dopunama Poslovnika“.

Predsjednik Vijeća Zdravko Pizek pozvao je sve zajedno u Društveni dom Tužno u subotu u 18,00 sati na svečanost obilježavanja 40 godina Nogometnog kluba „Sloboda“ Tužno.

Načelnik Bruno Hranić podnio je informaciju o humanitarnom koncertu koji će se održati u sportskoj dvorani „Graberje“ Varaždin u nedjelju, 8. prosinca 2013. godine u 19, sati, pod nazivom „djeca prije svega“ gdje je između ostalog donator koncerta Antonio Tkalec iz Nedeljanca, pjevač duhovne glazbe, pa u tu svrhu članovima Vijeća podijeljena je po jedna ulaznica.

Time je iscrpljen dnevni red 5. sjednice Općinskog vijeća Općine Vidovec koja je završila u 21 sati i 15 min.

Općinsko vijeće Općine Vidovec

Predsjednik

Zdravko Pizek

Zapisničarka :

Andreja Peharda